
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Ανάκληση κήρυξης ως προστατευτικού του παραθαλάσσιου Δημό¬ 
σιου τεχνητού δάσους «θινών Βαρθολομιού» Ν. Ηλείας, εκτά- 
σεως 13.370 στρεμμάτων.... 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων αιγιαλού και δημιουργίας ζώνης παραλίας στη 
θέση «ΚΑΛΑΜΙΤΣΙ» Νομού Πρέβεζας μπροστά στην ιδιοκτησία 
Χατζόπουλου Σωτηρίου . 2 

ΑΝΑΚΟΙΝΩΣΕΙΣ 

Παρακατάθεση αποζημιώσε'ως για ακίνητα που απαλλοτριώνονται 
για την διέλευση αγωγού ύδρευσης Αμαλιάδας - ΟΤΑ από πηγές 
Κακοταρίου . 3 

Ειδοποίηση παρακατάθεσης συμπληρωματικής οριστικής αποζημί¬ 
ωσης ιδιοκτητών έκτασης που βρίσκεται στην περιοχή του Δή¬ 
μου Ελευσίνας Ν. Αττικής και που απαλλοτριώθηκε υπέρ και με 
δαπάνη του Ο.Σ.Κ. με σκοπό την ανέγερση διδακτηρίου του 8ου 
Δημοτικού Σχολείου Ελευσίνας Ν. Αττικής . 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, φερομένου ως ιδιοκτη¬ 
σία Παντελή Χατζηγεωργίου, που βρίσκεται στην περιοχή Λιβά¬ 
δια της νήσου Τήλου του Ν. Δωδεκανήσου και καθορισμός ειδι¬ 
κών όρων και περιορισμών δόμησης '. 5 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Μεταμόρφωσης 
Αττικής για τη διάνοιξη της Ε.Ο. ΣΤΑΥΡΟΥ-ΕΛΕΥΣΙΝΑΣ 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2526 (1) 

Ανάκληση κήρυξης ως προστατευτικού του παραθαλάσσιου Δημόσιου 

τεχνητού δάσους «θινών Βαρθολομιού» Ν. Ηλείας, εκτάσεως 

13.370 στρεμμάτων. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση Νομ. Ηλείας. 

2. Τις διατάξεις των άρθρων 69 και 70 του Ν.Δ. 86/89 «περί Δασι¬ 
κού Κώδικος». 

3. Την 1471/1.10.85 απόφαση Νομάρχη Ηλείας με την οποία το 
παραθαλάσσιο Δημόσιο τεχνητό δάσος «θινών Βαρθολομιού» Νομού 
Ηλείας εκτάσεως 13.370 στρεμμάτων κηρύχθηκε ως προστατευτικό 
και αναδασωτέο με εξαίρεση της έκτασης των 130 στρεμμάτων του 
«ΙΟΝΙΚΟΥ ΧΩΡΙΟΥ». Οι δε λόγοι που κηρύχθηκε ως προστατευτικό 
ήταν ζημιές που οφείλονταν στην ασθένεια της κυπαρρίσσου και σε πα¬ 
ράνομες υλοτομίες και καταλήψεις, που γίνονταν από τους περίοικους 
και ιδίως του συνοικισμού Γλύφας Λυγιάς. 

4. Την 5151/21.11.1990 αναφορά του Δασάρχη Αμαλιάδας με 
την οποία προτείνει την ανάκληση κηρύξεως του εν λόγω δάσους ως 
προστατευτικού διότι εξέλειπαν οι λόγοι της κηρύξεώς του και συγκε¬ 
κριμένα διότι α) το τεχνητό αυτό δάσος σταθεροποίησε την μετακίνηση 
της άμμου με αποτέλεσμα να εξαλειφθούν τα φαινόμενα της αιολικής 
διάβρωσης και κάλυψης των παρακείμενων αγροτικών εκτάσεων από 
την μετακινούμενη άμμο, β) Με την κατασκευασθείσα περιμετρικά του 
δάσους περίφραξη εξαλείφθηκαν τα προβλήματα εκχερσώσεων και κα¬ 
ταπατήσεων από τους περίοικους. 

5. Την προφορική θετική εισήγηση του αναπληρωτή Δ/ντή Δασών 
για ανάκληση της κήρυξής του ως άνω δάσους ως προστατευτικού διότι 
εξέλειπαν οι λόγοι της κηρύξεώς του, αποφασίζουμε: 

Ανακαλούμε την 1471/1.10.85 απόφαση Ν. Ηλείας (Φ.Ε.Κ. 630/ 
7.11.85 τ.Δ) μόνον ως προς την κήρυξη ως προστατευτικού του παρα¬ 
θαλάσσιου Τεχνητού δάσους «θινών Βαρθολομιού» Ν. Ηλείας εκτάσεως 
13.370 στρεμμάτων, επειδή εξέλειπαν οι λόγοι που κηρύχθηκε ως προ¬ 
στατευτικό, οι οποίοι αναφέρονται στο σκεπτικό της παρούσης. 

Κατά τα λοιπά εξακολουθεί να ισχύει η 1471/1.10.85 απόφαση Ν. 
Ηλείας. 


Διορθώσεις σφαλμάτων 

Διόρθωση σφάλματος στην 1056537/4765/0010/14.9.1990 
κοινή υπουργική απόφαση ... 7 


Η παρούσα να δημοσιευθεί στην Εφημερίδα της Κυβερνήσεως. 
Πύργος, 29 Νοεμβρίου 1990 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 664 (2) 

Καθορισμός ορίων αιγιαλού και δημιουργίας ζώνης παραλίας στη θέση 

«ΚΑΛΑΜΙΤΣΙ» Νομού Πρέβεζας μπροστά στην ιδιοκτησία Χατζό- 

πουλου Σωτηρίου. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/70 «περί 

αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις α) του άρθρου 13 του Ν. 1078/1990 και β) του άρθρου 
23 του Ν. 1337/1983. ' ' 

2. Τις διατάξεις της παρ. 9 του άρθρ. 1 του Κεφαλαίου Β της 0.208/ 
181/26.4.82 (ΦΕΚ 214/26.4.1982 τ.Β') κοινής απόφασης των 
Τπουργών Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και αποφασιστικής αρμοδιότητος 
του Τπουργ. Οικ/κών». 

3. Την από 13.11.1989 έκθεση της επιτροπής καθορισμού των 
ορίων του αιγιαλού και παραλίας και θέσεων αμμοληψίας που καθόρισε 
τα όρια του αιγιαλού και παραλίας στην περιοχή «ΚΑΛΑΜΙΤΣΙ» μπρο¬ 
στά στην ιδιοκτησία Σωτηρίου Χατζόπουλου και το από τον Οκτώβριο 
1989 τοπογραφικό διάγραμμα με κλίμακα 1:500 Τοπογράφου-Μηχ/ 
κού Δημητρίου Λιάσκου, που θεωρήθηκε στις 20.2.90 από τη Δ/νση 
Τεχν. Υπηρεσιών της Νομαρχίας Πρέβεζας και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώμη του Γεν. Επιτελείου Ναυτικού που διατυπώ¬ 
θηκε σοτ Φ.544.5/565/90/12.10.90 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 «περί εξαιρέσεως από της κατά το άρθρο 
1 παρ. 1 του Ν. 3200/1955 αρμοδιότητος των Νομαρχών αντικειμέ¬ 
νων τινων αρμοδιότητος του Υπουργού Οικονομικών του Β.Δ. 704/ 
1970 και του άρθρου 1 παρ. 5 του Π.Δ. 71/1984 για μεταβίβαση αρ¬ 
μοδιοτήτων του Υπουργού Οικονομικών στους Νομάρχες και στις περι¬ 
φερειακές αρχές διανομαρχιακού επιπέδου, αποφασίζουμε: 

1) Επικυρώνουμε την από 13.11.1989 έκθεση της επιτροπής «κα¬ 
θορισμού των ορίων αιγιαλού και παραλίας και θέσεων αμμοληψίας» 
καθώς και το από Οκτώβριο 1989 τοπογραφικό διάγραμμα που τη συ¬ 
νοδεύει, το οποίο συντάχθηκε από τον Τοπογράφο-Μηχ/κό Λιάσκο Δη- 
μήτριο σε κλίμακα 1:500 και θεωρήθηκε στις 20,2.90 από τη Δ/νση 
Τεχν. Υπηρεσιών της Νομαρχίας Πρέβεζας επί του οποίου η πιο πάνω 
Επιτροπή καθόρισε τα όρια του αιγιαλού με κόκκινη συνεχή πολυγω¬ 
νική γραμμή και τα όρια της παραλίας με συνεχή κίτρινη πολυγωνική 
γραμμή. 

Η απόφαση αυτή με την έκθεση της επιτροπής και το διάγραμμα να 
δημοσιευθούν στην Εφημερίδα της Κυβερνήσεως. 

Πρέβεζα, 15 Νοεμβρίου 1990 

Ο Νομάρχης 
ΔΗΜ. ΤΣΙΑΜΑΚΗΣ 


Έκθεση επιτροπής καθορισμού των ορίων αιγιαλού και παραλίας 
σύμφωνα με το άρθρο 741 του Π.Δ. 636/77 
Για τον καθορισμό των ορίων αιγιαλού και παραλίας στη θέση «ΚΑΛΑ- 
ΜΙΤΣΙ» του Ν. Πρέβεζας. 


Στην Πρέβεζα σήμερα 13.11.1989 οι υπογεγραμμένοι: 

1) Βαρελτζή Ελένη Πρ/νη Κτημ. Υπηρ. Πρέβεζας - Πρόεδρος 

2) Σούλια Άννα Πολ/κός Μηχ/κός αντ/τρια Δ/ντού ΤΥ Πρέβεζας - 
μέλος. 

3) Πέττας Ευστάθιος, Λιμενάρχης Πρέβεζας 

αποτελούντες Επιτροπή καθορισμού ορίων αιγιαλού και παραλίας σύμ¬ 
φωνα με το άρθρο 74 του Π.Δ. 636/77 που συγκλήθηκε μετά από την 
υπ’ αριθμ. 454/6.11.89 απόφαση εντολής του προέδρου αυτής πή¬ 
γαμε επιτόπου στην προαναφερόμενη θέση του Ν. Πρέβεζας και 
Αφού λάβαμε υπόψη: 

α) Την από 6.11.89 αίτηση του Σωτηρίου Χατζόπουλου με την 
οποία ζητείται ο καθορισμός των ορίων αιγιαλού και παραλίας στην 
προαναφερόμενη περιοχή. 

β) Το τοπογραφικό διάγραμμα της πιο πάνω αναφερόμενης περιοχής 
που συντάχθηκε τον Οκτώβριο του 1989 από τον Αγρονόμο Τοπο¬ 
γράφο Μηχανικό Δημήτριο Λιάσκο ελέγχθηκε δε από την Σούλια Άννα 
Πολ/κό Μηχ/κό στη Δ/νση Τ.Υ. Πρέβεζας και θεωρήθηκε από την 
ίδια υπηρεσία την 20.2.1990. 

γ) Τις διατάξεις του Α.Ν. 2344/40 όπως τροποποιήθηκε καθώς και 
τη σχετική Δικαστηριακή και Διοικητική Νομολογία, όπως και το άρ¬ 
θρο 7 παρ. 1 του Α.Ν. 2344/40 που δεν πληρούται στην προκειμένη 
περίπτωση. 

δ) Την εκ της επιτόπου μεταβάσεως σχηματισθείσα αντίληψη περί 
πλάτους της βρεχομένης ζώνης της ξηράς και λοιπών συναφών στοι¬ 
χείων, ήτοι: 

1) Περιγραφή της μορφολογίας της περιοχής (περίπου κλίση του 
εδάφους, καταπτώσεις, βλάστηση, έδαφος, ύπαρξη ή μη παλαιού αιγια- 
λού κ.λπ.). 

2) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

3) Κατάσταση θαλασσίου χώρου (βάθη, ξέρες, ύφαλοι κ.λπ.). 

4) Παλίρροιες και θαλάσσια ρεύματα. 

5) Επικρατούσες καιρικές συνθήκες (διεύθυνση, ένταση, συχνότητα 
πνεόντων ανέμων, ύψος κύματος κ.λπ.). 

ε) Λοιπά στοιχεία τα οποία έλαβε υπόψη η Επιτροπή ως και τα εξ αυ¬ 
τών εξαγόμενα συμπεράσματα κατά την κρίση της επιτροπής, αποφασί¬ 
ζουμε: 

1. Καθορίζουμε επί του διαγράμματος που προαναφέραμε 

α) την οριογραμμή του αιγιαλού με συνεχή κόκινη πολυγωνική 
γραμμή Κ, Κ 2 Κ 3 ... της οποίας οι κορυφές εξασφαλίζονται από τα στα¬ 
θερά τσιμέντινα κολωνάκια που τοποθετήθηκαν και από πίνακα συντε¬ 
ταγμένων, 

β) την οριογραμμή της παραλίας με συνεχή κίτρινη πολυγωνική 
γραμμή Κ,’ Κ 2 ’ Κ 3 '... σε απόσταση 10 μ. παράλληλα με την οριο¬ 
γραμμή του αιγιαλού. . 

2) Αποφαίνεται ότι δεν υπάρχει παλαιός αιγιαλός. 

ΣΗΜΕΙΩΣΗ: Η επιτροπή βεβαιώνει ότι δεν υπήρχαν παλαιά κτί- 
σματα στη ζώνη παραλίας και το τακτικό μέλος εκπροσωπήθηκε νό¬ 
μιμα απ’ τον αναπληρωτή του επειδή απούσιαζε. 

Ο Πρόεδρος 
ΕΛΕΝΗ ΒΑΡΕΛΤΖΗ 

Τα Μέλη 

Ο Δ/ντής Τ.Υ. Πρέβεζας κ.α.α. 

(υπογραφή) 

Ο Λιμενάρχης Πρέβεζας 
(υπογραφή) 

ΑΝΑΚΟΙΝΩΣΕΙΣ 

Αριθ. οιχ. 5444 (3) 

Παρακατάθεση αποζημιώσεως για ακίνητα που απαλλοτριώνονται για 

την διέλευση αγωγού ύδρευσης Αμαλιάδας - ΟΤΑ από πηγές Κακο- 

ταρίου. 

Ο ΠΡΟΕΔΡΟΣ ΤΟΥ ΝΟΜΑΡΧΙΑΚΟΥ ΤΑΜΕΙΟΥ ΗΛΕΙΑΣ 

Έχοντας υπόψη τα άρθρα 7 και 8 του Ν.Δ. 797/1971 περί ανα¬ 
γκαστικών απαλλοτριώσεων γνωστοποιούμε: 

α) Σε όσους έχουν ή αξιώνουν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. 979/7.2.90 από¬ 
φαση του Νομάρχη Ηλείας ΦΕΚ 66/90 τεύχος Δ’ για την διέλευση 
αγωγού ύδρευσης Αμαλιάδας - ΟΤΑ από πηγές Κακοταρίου. 

β) Στους δανειστές που έχουν εγγράψει υποθήκες σε αυτά τα ακίνητα 
και σε τρίτους γενικά διεκδικητές ότι η αποζημίωση δι’ αυτά τα ακίνητα 
και για ότι υπάρχει πάνω σ’ αυτά σύμφωνα με τον κτηματολογικό πί¬ 
νακα που καθορίστηκε σύμφωνα με την αριθ. 363/1990 απόφαση του 
Μονομελούς Πρωτοδικείου Ηλείας κατατέθηκε στο Γραφείο Παρακα¬ 
ταθηκών του Δημοσίου Ταμείου Πύργου. 

Για την αιτία αυτή εκδόθηκε απ’ αυτό το αριθ. 47590/27.11.90 
γραμμάτιο συστάσεως παρακαταθήκης για συνολικό ποσό δρχ. 
591.100. 

Η αποζημίωση θα αποδοθεί στα πρόσωπα που θα ανάγνωρισθούν νό¬ 
μιμα ως δικαιούχοι. 

Η απόφαση αυτή θα δημοσιευθεΐ στην Εφημερίδα της Κυβερνήσεως. 

Πύργος, 3 Δεκεμβρίου 1990 

Ο Νομάρχης 
Ως Πρόεδρος του Ν.Τ. 

- (υπογραφή) 


(4) 

Ειδοποίηση παρακατάθεσης συμπληρωματικής οριστικής αποζημίωσης 
ιδιοκτητών έκτασης που βρίσκεται στην περιοχή του Δήμου Ελευσί¬ 
νας Ν. Ατςικής και που απαλλοτριώθηκε υπέρ και με δαπάνη του 
Ο.Σ.Κ. με σκοπό την ανέγερση διδακτηρίου του 8ου Δημοτικού Σχο¬ 
λείου Ελευσίνας Ν. Αττικής. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δικαίου με την επωνυμία «ΟΡΓΑΝΙΣΜΟΣ 
ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της οδού Φα- 
βιέρου 30, ειδοποιεί ότι σύμφωνα με την Π.7222/2325/23.10.1984 
(ΦΕΚ 581/τ.Δ'/7.11.1984) κοινή απόφαση των Υπουργών Παι- 
δείας-θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του Ο.Σ.Κ. έκτασης εμβαδού 
526,09 μ2 που βρίσκεται στην περιοχή του Δήμου Ελευσίνας (Αισχύ¬ 
λου, Παναγιωτίδου, Β. Λάσκου) (Ο.Τ. 82) προορίζεται για την ανέ¬ 
γερση διδακτηρίου του 8ου Δημοτικού Σχολείου Ελευσίνας κατέθεσε 
στο Ταμείο Παρακαταθηκών και Δανείων υπέρ των δικαιούχων ιδιο¬ 
κτητών την συμπληρωματική οριστική αποζημίωση που καθορίστηκε 
σύμφωνα με την 276/18.4.1986 απόφαση του Μονομελούς Πρωτοδι¬ 
κείου Αθηνών και την 1647/16.2.90 απόφαση του Εφετείου Αττικής 
και εκδόθηκε το Νο 931/20.11.990 γραμμάτιο σύστασης παρακατα¬ 
θήκης για ποσό 803.135 δρχ. 

Ο Πρόεδρος Δ.Σ. του Ο.Σ.Κ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7167 < (5) 

Χαρακτηρισμός ως διατηρητέου του κτιρίου, φερομένου ως ιδιοκτηοΐα 

Παντελή Χατζηγεωργίου, που βρίσκεται στην περιοχή Λιβάδια της 

νήσου Τήλου του Ν. Δωδεκανήσου και καθορισμός ειδικών όρων και 

περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση του Ν. 1577/85 Γενικός Οικοδομικός Κανονισμός και άλλες σχε¬ 
τικές διατάξεις» (ΦΕΚ 91/Α/88). 

2. Το υπ’ αριθ. 1/86 Π.Δ/γμα «Καθορισμός αρμοδιοτήτων Υπουρ- 
γείου'Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. 
ζ, παρ. αα) χαϋ 5 αυτού. 

3. Το υπ’ αριθ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε και παρ. 
2, Ε, 8) αυτού. 

4. Την υπ’ αριθ. 2497/10.4.89 απόφαση του Υπουργού Αιγαίου 
«Μεταβίβαση αρμοδιοτήτων στο Γενικό Γραμματέα και του δικαιώμα¬ 
τος να υπογράφουν “Με εντολή Υπουργού” στους Προϊσταμένους Δ/ 
νσεων και Τμημάτων του Υπουργείου Αιγαίου» (ΦΕΚ 246/Β/ 
11.4.89). 

5. Την από 2.10.89 αιτιολογή έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου. 

6. Την από,24.10.89 απάντηση με αντιρρήσεις του Παντελή Χατζη¬ 
γεωργίου, φερομένου ως ιδιοκτήτου του εις το θέμα αναφερομένου κτι¬ 
ρίου, αποφασίζουμε: 

1. Χαρακτηρίζεται ως διατηρητέο το κτίσμα φερόμενο ως ιδιοκτησία 
Παντελή Χατζηγεωργίου, που βρίσκεται στην περιοχή Λιβάδια της νή¬ 
σου Τήλου στο Νομό Δωδεκανήσου, όπως φαίνεται σημειωμένο ατό σχε¬ 


τικό πρωτότυπο τοπογραφικό διάγραμμα σε κλίμακα 1:500, που θεω¬ 
ρήθηκε από τον Προϊστάμενο του Τμήματος Πολιτιστικής Ανάπτυξης 
της Δ/νσης Περιφερειακής Ανάπτυξης του Υπουργείου Αιγαίου με την 
υπ’ αριθ. 7167/90, πράξη του, συνοπτικό αντίτυπο του οποίου δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους (αρχιτεκτονικών 
στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου εφόσον δεν αλλοιώνεται ο αρχιτεκτονικός χαρακτήροις 
του. 

4. Επιτρέπεται η κατασκευή προσθήκης στο χαρακτηριζόμενο ως 
διατηρητέο κτίριο, από έκδοση ειδικής ρύθμισης από την Υπηρεσία μας. 

Στην περίπτωση αυτή, μία σειρά εγκεκριμένης από την Επιτροπή 
Ενάσκησης Αρχιτεκτονικού και Πολεοδομικού Ελέγχου (ΕΠΑΕ) αρχι¬ 
τεκτονικής μελέτης υποβάλλεται στο Τμήμα Πολιτιστικής Ανάπτυξης 
του Υπουργείου Αιγαίου. Για την εφαρμογή της απαιτείται η έκδοση 
σχετικής άδειας. 

5. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων, που πληροφορούν 
για τυχόν χρήση των χώρων του κτιρίου. · 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβερνήσεως. 

Μυτιλήνη, 30 Νοεμβρίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

ΑΝΑΚΟΙΝΩΣΕΙΣ 

Αριθ. Α12/0/37768 (6) 

Παρακατάθεση αποζημίωσης ακινήτων που έχουν ρυμοτομηθεί με το 

εγκεκριμένο ρυμοτομικό σχέδιο του Δήμου Μεταμόρφωσης Αττικής 

για τη διάνοιξη της Ε.Ο. ΣΤΑΥΡΟΥ-ΕΛΕΥΣΙΝΑΣ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πόλεων, κωμών 
κ.λπ.» (ΦΕΚ 228 Α/23). 

2. Τις διατάξεις του Ν.Δ/τος 797/71 «Περί αναγκαστικών απαλλο¬ 
τριώσεων» (ΦΕΚ 1Α/71). 

3. Την εξουσιοδοτική απόφαση του Υπουργού ΠΕΧΩΔΕ Δ17/01 / 
79/Φ. 2.2.1./24/1989 ΦΕΚ 666Β. 

4. Τον πίνακα παρακατάθεσης της αποζημίωσης με ημερομηνία 
2.5.1990 που καθορίστηκε με την απόφαση 12694/1989 του Εφε- 
τείου Αθηνών για ακίνητα που ρυμοτομήθηκαν με το εγκριμένο ρυμοτο¬ 
μικό σχέδιο του Δήμου Μεταμόρφωσης Αττικής για τη διάνοιξη της 
Ε.Ο. ΣΤΑΥΡΟΥ-ΕΛΕΥΣΙΝΑΣ από την Ε.Ο. Αθηνών - Λαμίας μέχρι 
την οδό Ρήγα Φερραίου, σύμφωνα με τις ενδείξεις της πράξης αναλογι¬ 
σμού 21/1988. 

5. Τις διατάξεις του Π.Δ. 69/88 ΦΕΚ 28/16.2.88 τ.Δ' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 


που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 798/25.6.1990 για συνολικό ποσό 28.854.800 
δρχ. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
(αναγνωριστούν δικαιούχοι. 

Πολυχρονοπούλου Αλεξάνδρα (ιδ. 354 - Φ3) ποσό 5.488.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1990 

Με εντολή Υπουργού 
Η Τμηματάρχης 
ΜΑΡΙΑ ΠΑΝΑΓΙΩΤΙΔΟΥ 

—-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( ?) 

Στο αριθ. 547/τ.Δ'/12.10.1990 φύλλο της Εφημερίδας της Κυ¬ 
βερνήσεως, που δημοσιεύθηκε η με αριθ. 1056537/4765/0010/ 
14.9.1990 κοινή Υπουργική απόφαση, με την οποία απαλλοτριώθηκε 
έκταση συνολικού εμβαδού 17.500 μ2.στην περιοχή της Κοινότητας 
Κεραμωτής του Νομού Καβάλας, για την εγκατάσταση νέου υποσταθ¬ 
μού 150/20 Κν, υπέρ και με δαπάνη της ΔΕΗ, γίνεται η κατωτέρω 
διόρθωση: 

Διορθώνεται το εσφαλμένο εμβαδόν της έκτασης: 17.550 μ2, στο 
ορθό: 17500 μ2. 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


